ΕΙΔΙΚΟ ΠΑΡΑΡΤΗΜΑ ΤΗΣ υπ’ αριθμ.1020/4-02-2021  
ΑΝΑΚΟΙΝΩΣΗΣ ΤΗΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ ΓΙΑ ΣΥΜΒΑΣΗ  
ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ (ΣΟΧ) ΔΙΑΡΚΕΙΑΣ ΤΕΣΣΑΡΩΝ (4)  
ΜΗΝΩΝ

ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΗΣ ΑΙΤΗΣΗΣ

Α. ΦΟΡΕΑΣ ΠΡΟΣΛΗΨΗΣ

Στην ενότητα αυτή, η οποία συμπληρώνεται υποχρεωτικά, ο υποψήφιος αναγράφει την επωνυμία του **φορέα**, στον οποίο απευθύνει την αίτησή του.

Β. ΣΤΟΙΧΕΙΑ ΥΠΟΨΗΦΙΟΥ

Η ενότητα αυτή συμπληρώνεται υποχρεωτικά. Ανάλογα με το προς συμπλήρωση πεδίο, ο υποψήφιος σημειώνει καθαρά:

* με **ΚΕΦΑΛΑΙΑ** γράμματα όσα από τα προσωπικά του στοιχεία ζητούνται σε κείμενο (π.χ. *ονοματεπώνυμο, τόπος κατοικίας, οδός).* Τα πεδία: **Επώνυμο**, **Όνομα**, **Όνομα πατέρα** και **μητέρας** πρέπει να συμφωνούν απόλυτα με αυτά που αναγράφονται στο δελτίο της αστυνομικής του ταυτότητας.
* με **ΑΡΙΘΜΟΥΣ** τα λοιπά στοιχεία, που αναφέρονται σε αριθμητικά δεδομένα (π.χ. *ταχυδρομικός κώδικας, τηλέφωνα, ημερομηνίες).*
* με την ένδειξη **Χ** το φύλο του στο αντίστοιχο τετραγωνίδιο (Α: άνδρας, Γ: γυναίκα).

Γ. ΤΙΤΛΟΣ ΣΠΟΥΔΩΝ

Σε αυτή την ενότητα καταγράφονται τα στοιχεία που αφορούν **το βασικό ή τους βασικούς τίτλους σπουδών**, που ορίζονται στην ανακοίνωση ως απαιτούμενα προσόντα για τις θέσεις εποχικού προσωπικού *[βλ. Τίτλος σπουδών και λοιπά απαιτούμενα (τυπικά & τυχόν πρόσθετα) προσόντα].*

Στη **στήλη α.** ο υποψήφιος συμπληρώνει την ονομασία του τίτλου σπουδών του, όπως αυτή αναγράφεται στο πτυχίο ή δίπλωμα ή απολυτήριο τίτλο του (π.χ., *Οικονομικής Επιστήμης, Απολυτήριο Γενικού Λυκείου κ.ά.*).

Στις **στήλες β. και γ.** σημειώνει αριθμητικά τον ακριβή βαθμό του τίτλου σπουδών του είτε είναι σε **δεκαδική** μορφή (στήλη β.) είτε σε **κλασματική** (στήλη γ.)

**Παράδειγμα 1:** Αν ο βαθμός ενός τίτλου εκφράζεται με δεκαδική μορφή (π.χ. πτυχίο ΑΕΙ με βαθμό **7,54**), τότεο υποψήφιοςσυμπληρώνειτη **στήλη β.**,σημειώνοντας **7** [στο πεδίο **ακέραιος**] και **54** [στο πεδίο **δεκαδικός**].

**Παράδειγμα 2:** Αν ο βαθμός ενός τίτλου εκφράζεται σε κλασματική μορφή (π.χ. απολυτήριο λυκείου με βαθμό **14 και 8/10**), τότε ο υποψήφιοςσυμπληρώνει τη **στήλη γ.**, σημειώνοντας **14** [στο πεδίο **ακέραιος**], **8** [στο πεδίο **αριθμητής**] και **10** [στο πεδίο **παρονομαστής**].

Στη **στήλη δ.** σημειώνει αριθμητικά το έτοςκτήσης του τίτλου σπουδών (π.χ. *1995*)*.*

Για τους υποψηφίους ΤΕ που δεν διαθέτουν εμπειρία και η κατάταξη θα γίνει βάσει του τίτλου σπουδών, οι μονάδες του βαθμού με δύο δεκαδικά ψηφία πολλαπλασιάζονται με τον **αριθμό 40**.

Δ. ΛΟΙΠΑ ΑΠΑΙΤΟΥΜΕΝΑ (τυπικά & τυχόν πρόσθετα) ΠΡΟΣΟΝΤΑ

Η ενότητα αυτή συμπληρώνεται μόνο εφόσον για τις θέσεις που επιδιώκει ο υποψήφιος **απαιτούνται από την ανακοίνωση και άλλα (τυπικά ή/και τυχόν πρόσθετα) προσόντα, πέρα από το βασικό τίτλο σπουδών**. Ο υποψήφιος αναζητά τα προσόντα αυτά στην ανακοίνωση [βλ. *Τίτλος σπουδών και λοιπά απαιτούμενα (τυπικά & τυχόν πρόσθετα) προσόντα*] και τα δηλώνει εδώ (**πλην του τίτλου σπουδών**), προκειμένου να διαπιστωθεί αν διαθέτει τα οριζόμενα από την ανακοίνωση κύρια ή επικουρικά προσόντα.

Ε. ΕΠΙΔΙΩΚΟΜΕΝΕΣ ΘΕΣΕΙΣ ΚΑΤΑ ΣΕΙΡΑ ΠΡΟΤΙΜΗΣΗΣ

Στην ενότητα αυτή ο υποψήφιος αφενός δηλώνει τους κωδικούς θέσεων που επιδιώκει κατά σειρά προτίμησης (**από 1η έως 4η επιλογή**).

**Κωδικός θέσης:** Ο υποψήφιος ανατρέχει στους κωδικούς θέσης που περιλαμβάνονται στην ανακοίνωση και βρίσκει τον κωδικό που αντιστοιχεί στη θέση εποχικού προσωπικού που επιδιώκει. Στη συνέχεια σημειώνει τον κωδικό αυτό σε ένα από τα προβλεπόμενα τετραγωνίδια ώστε να καθορίσει τη σειρά που έχει η συγκεκριμένη επιλογή στις προτιμήσεις του (1η, 2η κ.ο.κ.).

Σε περίπτωση μη συμπλήρωσης κωδικού θέσης στο έντυπο της αίτησης, ο υποψήφιος **δεν απορρίπτεται** αλλά θεωρείται ότι έχει επιλέξει όλους τους κωδικούς θέσης της οικείας ανακοίνωσης, για τους οποίους διαθέτει τα αντίστοιχα προσόντα και με τη σειρά που αναφέρονται σε αυτήν.

**Οι υποψήφιοι που συμμετέχουν στη διαδικασία πρόσληψης με περισσότερες της μιας προτιμήσεις, εφόσον δεν αποδεχθούν ρητά ή σιωπηρά τη θέση πρόσληψης στην οποία επιλέγονται, θεωρείται ότι παραιτούνται από όλες τις προτιμήσεις τους και ως εκ τούτου διαγράφονται από τους οικείους πίνακες κατάταξης.**

**ΣΤ.ΕΝΤΟΠΟΙΟΤΗΤΑ**

Ο υποψήφιος δηλώνει την ένδειξη **«1»** στα προβλεπόμενα τετραγωνίδια, του πεδίου ΣΤ. **μόνο εφόσον** διαθέτειεντοπιότητα για τους αντίστοιχους κωδικούς θέσης.

**ΠΡΟΣΟΧΗ:** Το κριτήριο της εντοπιότητας εφαρμόζεται **μόνο** στις περιπτώσεις προσλήψεων σε φορείς που βρίσκονται στους νομούς ή νησιά ή παραμεθόριες περιοχές που προβλέπονται στην περίπτωση ιδ΄ της παρ. 8 του άρθρου 17 του ν. 2190/1994 (π.χ., *στους παραμεθόριους νομούς της Θράκης ή στα νησιά των Κυκλάδων και της περιφέρειας Ιονίων Νήσων κ.λπ.*), καθώς και στους δήμους με πληθυσμό μικρότερο των 10.000 κατοίκων. Στις περιπτώσεις αυτές **προτάσσονται** των λοιπών υποψηφίων που διαθέτουν τα ίδια προσόντα (κύρια ή επικουρικά), ανεξάρτητα από το σύνολο των μονάδων που συγκεντρώνουν από τα βαθμολογούμενα κριτήρια, οι **μόνιμοι κάτοικοι** των δήμων των ανωτέρω περιοχών (άρθρο ένατο παρ. 28 του ν. 4057/2012). Σε κάθε περίπτωση **τα προσόντα υπερισχύουν της εντοπιότητα**ς, η οποία αποτελεί κριτήριο πρόταξης μεταξύ των υποψηφίων με τα ίδια προσόντα. Οι περιπτώσεις προσλήψεων στις οποίες εφαρμόζεται το κριτήριο της εντοπιότητας αναφέρονται ρητά στην ανακοίνωση *(βλ. ΕΝΤΟΠΙΟΤΗΤΑ)*. Εάν τυχόν απουσιάζει η συγκεκριμένη ενότητα από την ανακοίνωση, σημαίνει ότι το κριτήριο της εντοπιότητας δεν εφαρμόζεται για τον εκάστοτε φορέα πρόσληψης.

Ζ. ΕΜΠΕΙΡΙΑ

Ο υποψήφιος σημειώνει το συνολικό αριθμό μηνών της εργασιακής του εμπειρίας στο πεδίο Ζ. Ως αποκτηθείσα εμπειρία για όλους τους κωδικούς θέσεων νοείται η απασχόληση με σχέση εργασίας ιδιωτικού δικαίου, ή με σύμβαση έργου στο δημόσιο ή ιδιωτικό τομέα ή άσκηση επαγγέλματος σε καθήκοντα ή έργα συναφή με το αντικείμενο των προς πλήρωση θέσεων. Οι υποψήφιοι θα βαθμολογηθούν με επτά (7) μονάδες για κάθε συμπληρωμένο μήνα εμπειρίας για ανάγκες πανδημίας και για τον κωδικό θέσης που θα επιλέξουν.

ΑΠΟΔΕΙΞΗ ΜΟΡΙΟΔΟΤΟΥΜΕΝΗΣ ΕΜΠΕΙΡΙΑΣ

Εντός δέκα (10) ημερών από την πρόσληψή τους οι υποψήφιοι υποχρεούνται να προσκομίσουν σχετική βεβαίωση από την αρμόδια υπηρεσία που έχουν εργασθεί προκειμένου να επιβεβαιωθεί ο αριθμός μηνών της αποκτηθείσας εμπειρίας που θα έχουν δηλώσει στην αίτησή τους.

ΚΑΤΑΛΟΓΟΣ ΣΥΝΗΜΜΕΝΩΝ ΔΙΚΑΙΟΛΟΓΗΤΙΚΩΝ & ΥΠΕΥΘΥΝΗ ΔΗΛΩΣΗ

Ο υποψήφιος, αφού ελέγξει ότι έχει συγκεντρώσει όλα τα δικαιολογητικά - πιστοποιητικάτα οποία προβλέπονται για την απόδειξη των προσόντων του, τα **αριθμεί** σε εμφανές τους σημείο **κατά φύλλο**. Ακολούθως, στον κατάλογο συνημμένων δικαιολογητικών της αίτησης τα αναφέρει κατά είδος ένα προς ένα και καταγράφει το σύνολο των αριθμημένων φύλλων όλων των δικαιολογητικών - πιστοποιητικών που καταθέτει (π.χ. συνημμένα φύλλα 10).

Διόρθωση ή συμπλήρωση των αιτήσεων, συμπλήρωση τυχόν ελλειπόντων στοιχείων, έστω και συμπληρωματικών ή διευκρινιστικών, επιτρέπεται **μόνο μέχρι τη λήξη της προθεσμίας υποβολής** των αιτήσεων συμμετοχής στη διαδικασία επιλογής (άρθρο 20, παρ.7 του ν. 2738/1999).

Στη συνέχεια συμπληρώνει την **ημερομηνία** και το **ονοματεπώνυμό** του κάτω από το κείμενο της ΥΠΕΥΘΥΝΗΣ ΔΗΛΩΣΗΣ, την οποία και **υπογράφει** μετά από προσεκτική ανάγνωση.

Ως προς την **παράγραφο 3** της υπεύθυνης δήλωσης: ο υποψήφιος με την υπογραφή της αίτησης αποδέχεται ότι: α) **δεν έχει καταδικαστεί** για κακούργημα και σε οποιαδήποτε ποινή για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος καθ' υποτροπή, συκοφαντική δυσφήμιση, καθώς και για οποιοδήποτε έγκλημα κατά της γενετήσιας ελευθερίας ή οικονομικής εκμετάλλευσης της γενετήσιας ζωής, β) **δεν είναι υπόδικος** και δεν έχει παραπεμφθεί με τελεσίδικο βούλευμα για κακούργημα ή για πλημμέλημα της προηγούμενης περίπτωσης, έστω και αν το αδίκημα παραγράφηκε, γ) λόγω καταδίκης, **δεν έχει στερηθεί τα πολιτικά του δικαιώματα** και για όσο χρόνο διαρκεί η στέρηση αυτή και δ) **δεν τελεί υπό δικαστική συμπαράσταση**.

Ως προς την **παράγραφο 4** της υπεύθυνης δήλωσης: Σε περίπτωση ύπαρξης του κωλύματος της παραπάνω παραγράφου και προκειμένου για θέσεις βοηθητικού ή ανειδίκευτου προσωπικού **εξαιρούνται** από το κώλυμα οι υποψήφιοι που έχουν εκτίσει την ποινή ή τα μέτρα ασφαλείας, που τους έχουν επιβληθεί, έχουν αρθεί ή έχουν απολυθεί υπό όρο.

**ΓΕΝΙΚΑ ΠΡΟΣΟΝΤΑ ΕΠΙΛΟΓΗΣ**

**Οι υποψήφιοι θα πρέπει :**

1. **Να είναι Έλληνες πολίτες ή πολίτες χώρας κράτους - μέλους της Ε.Ε**.

Σύμφωνα με τα άρθρα 1, 2 και 3 του νομοθετικού διατάγματος (ν.δ.) 3832/1958 (ΦΕΚ 128 Α') δικαιούνται να είναι υποψήφιοι Βορειοηπειρώτες, Κύπριοι ομογενείς και ομογενείς αλλοδαποί προερχόμενοι από την Κωνσταντινούπολη και από τα νησιά Ίμβρο και Τένεδο, χωρίς να απαιτείται προσαγωγή πιστοποιητικού ελληνικής ιθαγένειας, υπό την προϋπόθεση ότι θα αποδεικνύεται με κάποιο τρόπο η ιδιότητά τους ως Έλληνες ως προς το γένος και τη συνείδηση.)

Για τον υποψήφιο **χωρίς ελληνική ιθαγένεια**, ο οποίος πρέπει να αποδείξει ότι **γνωρίζει την ελληνική γλώσσα** σε βαθμό επαρκή για την άσκηση των καθηκόντων της επιδιωκόμενης ειδικότητας, **Πιστοποιητικό Ελληνομάθειας** (ν.2413/1996 άρθρο 10 παρ.

1) που χορηγείται από το **Κέντρο Ελληνικής Γλώσσας**: α) Υπουργείο Παιδείας και Θρησκευμάτων Ανδρέα Παπανδρέου 37, Τ.Κ. 151 80 Αθήνα, τηλ. 2W-3443384 και β) Καραμαούνα 1, Πλ. Σκρά, Τ.Κ. 55132 Θεσσαλονίκη, τηλ. 2310- 459101-5, των κατωτέρω επιπέδων:

Α ΕΠΙΠΕΔΟ **ή** Α2 ΕΠΙΠΕΔΟ: Για την Κατηγορία Υποχρεωτικής Εκπαίδευσης (Υ.Ε.).

Β ΕΠΙΠΕΔΟ **ή** Β1 ΕΠΙΠΕΔΟ: Για την Κατηγορία Δευτεροβάθμιας Εκπαίδευσης (δ.Ε.) μη Διοικητικού Προσωπικού ή και Εργατοτεχνικού Προσωπικού.

Γ ΕΠΙΠΕΔΟ **ή** Β2 ΕΠΙΠΕΔΟ: Για τις Κατηγορίες Πανεπιστημιακής (Π.Ε.) και Τεχνολογικής Εκπαίδευσης (Τ.Ε.) μη Διοικητικού Προσωπικού και για την Κατηγορία Δευτεροβάθμιας Εκπαίδευσης (Δ.Ε.) Διοικητικού Προσωπικού.

Δ ΕΠΙΠΕΔΟ **ή** Γ1 ΕΠΙΠΕΔΟ: Για τις Κατηγορίες Πανεπιστημιακής (Π.Ε.) και Τεχνολογικής Εκπαίδευσης (Τ.Ε.) Διοικητικού Προσωπικού.

Το ανωτέρω Πιστοποιητικό Ελληνομάθειας δεν χρειάζεται να προσκομίζουν οι ομογενείς και αλλογενείς, οι οποίοι παρακολουθούν ή έχουν παρακολουθήσει προγράμματα ή μαθήματα της ελληνικής γλώσσας εντός του οργανωμένου ελληνικού εκπαιδευτικού συστήματος τόσο στην Ελλάδα όσο και στο εξωτερικό.

Επίσης, αποδεικνύεται με αντίστοιχο πιστοποιητικό του **Σχολείου της Ελληνικής Γλώσσας του Αριστοτελείου Πανεπιστημίου Θεσσαλονίκης** (Πανεπιστημιούπολη, Θεσσαλονίκη, Τ.Κ. 54006, τηλ. 2310/997571-72-76), το οποίο χορηγείται ύστερα από σχετική εξέταση του υποψηφίου ή από άλλη σχολή ή σχολείο Ελληνικής Γλώσσας.

1. Να έχουν συμπληρώσει το 18ο έτος ηλικίας και να μην έχουν υπερβεί το 65ο.
2. **Να έχουν την υγεία που απαιτείται για την εκτέλεση των καθηκόντων της θέσης που επιλέγουν**, καθώς και να μην ανήκουν στις ομάδες αυξημένου κινδύνου για σοβαρή λοίμωξη COVID 19 σύμφωνα με την υπ’ αριθμ.ΔΙΔΑΔ/Φ.64/346/9011/14-5-2020 Απόφαση Υπουργών Υγείας-Εσωτερικών (ΦΕΚ 1856/τ’Β/15-5-2020).
3. **Να μην έχουν κώλυμα πρόσληψης σύμφωνα με το άρθρο 8 του ν.3528/2007** (Υπαλληλικός Κώδικας)
4. **Κατά την ημερομηνία υποβολής των αιτήσεων να κατέχουν τα υποχρεωτικά τυπικά και πρόσθετα προσόντα πρόσληψης καθώς και τα απαιτούμενα πιστοποιητικά αναγνώρισης και ισοτιμίας των τίτλων σπουδών τους εφόσον έχουν αποκτηθεί στην αλλοδαπή.**

ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ

Οι ενδιαφερόμενοι μαζί με την αίτησή τους - υπεύθυνη δήλωση πρέπει να υποβάλλουν υποχρεωτικά τα εξής δικαιολογητικά:

1. **Φωτοαντίγραφο των δύο όψεων της αστυνομικής τους ταυτότητας** ή άλλο δημόσιο έγγραφο από το οποίο θα προκύπτουν τα στοιχεία ταυτότητάς τους ή κρίσιμες σελίδες του διαβατηρίου τους όπου θα αναφέρονται ο αριθμός και τα στοιχεία ταυτότητάς τους.

Για τους υποψηφίους χωρίς ελληνική ιθαγένεια το προαναφερθέν πιστοποιητικό ελληνομάθειας.

2.**Πτυχίο ή δίπλωμα τμήματος Δημόσιας Υγιεινής ή Δημόσιας Υγείας** και Κοινοτικής Υγείας - Δημόσιας Υγείας ΤΕΙ ή το ομώνυμο πτυχίο ή δίπλωμα Προγραμμάτων Σπουδών Επιλογής (Π.Σ.Ε.) ΤΕΙ ή αντίστοιχο κατά ειδικότητα πτυχίο ή δίπλωμα ΤΕΙ ή Προγραμμάτων Σπουδών Επιλογής (Π.Σ.Ε.) ΤΕΙ της ημεδαπής ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας ή το ομώνυμο ή αντίστοιχο κατά ειδικότητα πτυχίο ΚΑΤΕΕ ή ισότιμος τίτλος της ημεδαπής ή αλλοδαπής, αντίστοιχης ειδικότητας,

3.Άδεια άσκησης επαγγέλματος Επόπτη Δημόσιας Υγείας ή Επόπτη Δημόσιας Υγιεινής ή βεβαίωση ότι πληροί όλες τις νόμιμες προϋποθέσεις για την άσκηση του επαγγέλματος Επόπτη Δημόσιας Υγείας ή Επόπτη Δημόσιας Υγιεινής.

Επισημαίνεται ότι η άδεια άσκησης επαγγέλματος πρέπει να είναι σε ισχύ κατά το χρόνο υποβολής της αίτησης.

Για τους υποψηφίους που έχουν αναγνώριση επαγγελματικής ισοτιμίας του τίτλου τους από το Συμβούλιο Αναγνώρισης Επαγγελματικής Ισοτιμίας τίτλων Τριτοβάθμιας Εκπαίδευσης, εφόσον απαιτείται από το νόμο εγγραφή τους σε επαγγελματικές οργανώσεις, αρκεί βεβαίωση υποβολής αίτησης εγγραφής τους στην οικεία επαγγελματική οργάνωση.

4. **Υπεύθυνη δήλωση του Ν. 1599/1986** που θα αναφέρει τα εξής : α) ότι δεν έχουν καταδικαστεί για κακούργημα και σε οποιαδήποτε ποινή για κλοπή, υπεξαίρεση (κοινή ή στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος, καθ’ υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής, β) ότι δεν είναι υπόδικοι και δεν έχουν παραπεμφθεί με τελεσίδικο βούλευμα για κακούργημα ή για πλημμέλημα της προηγούμενης περίπτωσης, έστω και αν το αδίκημα έχει παραγραφεί, γ) ότι δεν έχουν, λόγω καταδίκης, στερηθεί τα πολιτικά τους δικαιώματα και για όσο χρόνο διαρκεί η στέρηση αυτή, δ) ότι δεν τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις και ε)ότι έχουν την υγεία και την φυσική καταλληλότητα που τους επιτρέπει την εκτέλεση των καθηκόντων τους.

5. **Τα απαραίτητα δικαιολογητικά που αποδεικνύουν τα τυπικά προσόντα**.

6.**Πιστοποιητικά απόδειξης εμπειρίας** τα οποία κατά περίπτωση είναι:

**Όταν απαιτείται άδεια άσκησης επαγγέλματος:**

Για τους **μισθωτούς** και τους **ελεύθερους επαγγελματίες:**

**Όταν ζητείται εξειδικευμένη εμπειρία απαιτείται:**

– Για τους **μισθωτούς**, χωριστή από την αίτηση, υπεύθυνη δήλωση του υποψηφίου κατά το άρθρο 8 του ν.1599/1986 στην οποία να δηλώνονται ο εργοδότης, το είδος και η χρονική διάρκεια της εξειδικευμένης εμπειρίας.

Οι μισθωτοί του δημόσιου τομέα μπορούν, εναλλακτικά, αντί της βεβαίωσης του ασφαλιστικού φορέα και της υπεύθυνης δήλωσης, να προσκομίσουν βεβαίωση του οικείου φορέα του δημόσιου τομέα από την οποία να προκύπτουν το είδος και η χρονική διάρκεια της εξειδικευμένης εμπειρίας.

– Για τους **ελεύθερους επαγγελματίες**, χωριστή από την αίτηση, υπεύθυνη δήλωση κατά το άρθρο 8 του ν.1599/1986, για το είδος και τη χρονική διάρκεια της εξειδικευμένης εμπειρίας και μία τουλάχιστον σχετική σύμβαση ή ένα τουλάχιστον δελτίο παροχής υπηρεσιών ανά έτος, που να καλύπτουν ενδεικτικώς τη διάρκεια και το είδος της εξειδικευμένης εμπειρίας. Στην περίπτωση που η εξειδικευμένη εμπειρία έχει αποκτηθεί στο δημόσιο τομέα, εναλλακτικά, αντί των προαναφερομένων, οι υποψήφιοι μπορούν να προσκομίσουν βεβαίωση του οικείου φορέα του δημόσιου τομέα από την οποία να προκύπτουν το είδος και η χρονική διάρκεια της εξειδικευμένης εμπειρίας.

ΕΠΙΣΗΜΑΝΣΕΙΣ ΓΙΑ ΤΟΥΣ ΤΡΟΠΟΥΣ ΑΠΟΔΕΙΞΗΣ ΤΗΣ ΕΜΠΕΙΡΙΑΣ:

α) Οι απασχολούμενοι σε φορείς του δημόσιου τομέα, που αποδεικνύουν την εμπειρία τους με σχετική βεβαίωση του οικείου φορέα απασχόλησης, υπολογίζουν τους μήνες εμπειρίας αφαιρώντας την ημερομηνία έναρξης της απασχόλησης από την επομένη της ημερομηνίας λήξης σύμφωνα με το υπόδειγμα των ασφαλισμένων στα λοιπά ταμεία πλην ΙΚΑ-ΕΤΑΜ.

β) Ο χρόνος εμπειρίας, που δηλώνει ο κάθε υποψήφιος, πρέπει να συμφωνεί με το χρόνο που προκύπτει από τη βεβαίωση του οικείου ασφαλιστικού φορέα. Χρόνος εμπειρίας που δηλώνεται από τον υποψήφιο και δεν καλύπτεται από ασφαλιστικές εισφορές δεν λαμβάνεται υπόψη και αφαιρείται.

γ) Στην περίπτωση που ο υποψήφιος εργάστηκε με καθεστώς μερικής απασχόλησης (αρθρ. 2 του ν. 3250/2004), ο χρόνος εμπειρίας υπολογίζεται στο ήμισυ. Στην περίπτωση αυτή, ο υποψήφιος, πλέον της βεβαίωσης του οικείου ασφαλιστικού φορέα, οφείλει να προσκομίσει και βεβαίωση του δημοσίου φορέα, στον οποίο απασχολήθηκε μερικώς.

δ) Οι απασχολούμενοι (μισθωτοί) του ιδιωτικού τομέα δύνανται να προσκομίσουν, αντί της βεβαίωσης του ΙΚΑ-ΕΤΑΜ, Λογαριασμό Ασφαλισμένου ΙΚΑ-ΕΤΑΜ, που να έχει εκδοθεί αρμοδίως ή παλαιότερα εκδοθείσες καρτέλες ενσήμων του ΙΚΑ.

7.Βεβαίωση μόνιμης κατοικίας πρόσφατης έκδοσης (όχι παλαιότερης των δύο μηνών από την ημερομηνία έναρξης της προθεσμίας υποβολής των αιτήσεων) του οικείου Δήμου, με την οποία να βεβαιώνεται ότι ο υποψήφιος είναι μόνιμος κάτοικος του δήμου αυτού, για την απόδειξη του κριτηρίου της εντοπιότητας. Για την απόδειξη του κριτηρίου αυτού δεν γίνεται δεκτό πιστοποιητικό από το οποίο προκύπτει η ιδιότητα του δημότη.

Το κριτήριο εντοπιότητας συνδέεται με την ιδιότητα του μόνιμου κάτοικου και αποδεικνύεται με την βεβαίωση μόνιμης κατοικίας [σύμφωνα με τις διατάξεις του άρθρου 279 του Κώδικα Δήμων και Κοινοτήτων (Ν.3463/2006, ΦΕΚ Α’).

ΠΡΟΣΚΟΜΙΣΗ ΤΙΤΛΩΝ, ΠΙΣΤΟΠΟΙΗΤΙΚΩΝ ΚΑΙ ΒΕΒΑΙΩΣΕΩΝ

Της αλλοδαπής

Τίτλοι, πιστοποιητικά και βεβαιώσεις της αλλοδαπής, **πρέπει** απαραιτήτως **να συνοδεύονται** από **επίσημη μετάφρασή τους** στην ελληνική γλώσσα.

Η επίσημη μετάφρασή τους γίνεται από αρμόδια κατά νόμο αρχή του Υπουργείου Εξωτερικών ή την Πρεσβεία ή το Προξενείο της ξένης χώρας στην Ελλάδα ή από δικηγόρο**.**

Τα ανωτέρω (**τίτλοι, πιστοποιητικά και βεβαιώσεις**) γίνονται υποχρεωτικά αποδεκτά σε ευκρινή φωτοαντίγραφα από αντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο.

Γίνονται υποχρεωτικά αποδεκτά ευκρινή φωτοαντίγραφα από αντίγραφα ιδιωτικών εγγράφων, τα οποία έχουν επικυρωθεί από δικηγόρο.

Της ημεδαπής

α) **Δημόσια έγγραφα ημεδαπής,** δηλαδή έγγραφα που έχουν εκδοθεί από υπηρεσίες και φορείς του δημόσιου και του ευρύτερου δημόσιου τομέα (π.χ τίτλοι σπουδών - άδειες - πιστοποιητικά - βεβαιώσεις κ.λπ.), υποβάλλονται και γίνονται υποχρεωτικά αποδεκτά σε ευκρινή φωτοαντίγραφα των πρωτοτύπων εγγράφων ή των ακριβών αντιγράφων τους.

β) **Ιδιωτικά έγγραφα ημεδαπής,** δηλαδή έγγραφα που **δεν εκδίδονται** από υπηρεσίες και φορείς του δημόσιου και του ευρύτερου δημόσιου τομέα (όπως χειρόγραφες αποδείξεις παροχής υπηρεσιών από 1-1-2014 και αποδείξεις παροχής υπηρεσιών μηχανογραφικής έκδοσης με χρήση φορολογικού ηλεκτρονικού μηχανισμού από 1-1-2015, ECDL και άλλα πιστοποιητικά απόδειξης γνώσης χειρισμού Η/Υ που εκδίδονται από ιδιωτικούς φορείς πιστοποιημένους από τον Ε.Ο.Π.Π.Ε.Π. και παλαιότερα τον Ο.Ε.Ε.Κ., Πιστοποιητικά Α.Σ.Π.Ε. κ.λπ.) **υποβάλλονται** και γίνονται υποχρεωτικά αποδεκτά **σε ευκρινή φωτοαντίγραφα από αντίγραφα ιδιωτικών εγγράφων, τα οποία έχουν επικυρωθεί από δικηγόρο** καθώς και σε ευκρινή φωτοαντίγραφα από τα πρωτότυπα όσων ιδιωτικών εγγράφων φέρουν θεώρηση από υπηρεσίες και φορείς του δημόσιου και του ευρύτερου δημόσιου τομέα (π.χ. απολυτήριο ιδιωτικού λυκείου που φέρει τη θεώρηση της αρμόδιας Διεύθυνσης Δευτεροβάθμιας Εκπαίδευσης του Υπουργείου Παιδείας, Έρευνας και Θρησκευμάτων, ιατρική γνωμάτευση που φέρει θεώρηση από αρμόδιο ελεγκτή ιατρό).

**ΕΠΙΣΗΜΑΝΣΗ: Σύμφωνα με τις διατάξεις του αρθρ. 1 του ν. 4250/2014 για την εξυπηρέτηση των πολιτών στο σύνολο των συναλλαγών τους με το δημόσιο έχει καταργηθεί η υποχρέωση υποβολής πρωτοτύπων εγγράφων χωρίς τούτο να σημαίνει απαγόρευση χρήσης - προσκόμισης αυτών από τους υποψηφίους.**